Berenice Marlohe , sem leikur Bond-stúlkuna Severine í Skyfall , segir að draumur sinn sé að leika illmenni , til dæmis höfuðpaur mafíunnar . „ ‘ Ég væri til í að vera Jókerinn í næstu Batman-mynd . En það eru oftast karlar sem fá hlutverkin sem ég hef mestan áhuga á , “ sagði hin fransk-kínverska Marlohe við tímaritið FHM . Hún hreifst mikið af frammistöðu Gary Oldman í The Firm . „ Hann var frábær í þeirri mynd . “ Marlohe á þar við bresku sjónvarpsmyndina The Firm frá árinu 1989 sem fjallar um fótboltabullur .